Mużiċisti Każin Banda San Filep Kitba ta' John Gafà - Arkivista Maestro Paul Nani… Mużiċista ta' Prestiġju Din is-sena jaħbat l-20 anniversarju mill-mewt tas-Surmast Paul Nani. Paul iben Anton u Carmela xebba Mifsud, twieled il-Belt Valletta nhar it-23 ta' Diċembru 1906, il-ħames Missieru Anton Nani, kien famuż, u fl-1886 rebaħ midalja tad-deheb fl-Espożizzjoni Universali ta' Londra għall-quddiesa da Requiem tiegħu. L-ewwel snin Paul irċieva l-edukazzjoni tiegħu fil-Kulleġġ San Alwiġi tal-Ġiżwiti f'Birkirkara. Huwa beda jistudja l-pjanu ma' missieru fl-età żgħira ta' ħames snin u iktar tard, ma' missieru wkoll, tħarreġ sew fl-armonija. Meta kiber, Paul studja l-kontrapunt mal-kompożitur u vjolinista magħruf Malti s-Surmast Carlo Fiamingo. Huwa tgħallem ukoll il-kant taħt it-tmexxija ta' ċertu Gaetano Roveri minn Bologna. Paul Nani ddebutta bħala direttur ta' l-orkestra fis-27 ta' Lulju 1920, meta kien għad kellu biss tlettax-il sena. Bħal nannuh Dr. Paolo u missieru Anton, Paul ried li jsiefer biex X H ikun jista' jitħarreġ aħjar fil-mużika. Iżda minflok ma mar Napli bħat- tnejn ta' qablu, Paul għażel li jmur Ruma. Infatti huwa mar Ruma fi Frar, 1928 fejn studja l-kompożizzjoni u l-fuga taħt it-tmexxija ta' Vincenzo di Donato u l-orkestrazzjoni taħt is-Surmast Ermanno Wolf Ferrari. Kemm dam Ruma, Paul ikkompona diversi xogħlijiet fosthom Bacio Morto fis-sena 1930 u l-magħrufa Tristezza fis-sena 1932. Wara tmien snin ta' studju intensiv, iggradwa u fil-21 ta' Jannar 1936 akkwista d-Dottorat bħala Maestro Compositore mir-Reale Accademia Filarmonica Romana. Kull meta kien ikun Malta, Paul kien jaqdi d-doveri tiegħu bħala Maestro di Cappella f'diversi knejjes parrokkjali ta' Malta. Ftit wara li ġie Malta għal kollox fl-1936, huwa żżewweġ lil Lucv xebba Degiorgio. Waqqaf klassijiet għat-tagħlim tal-mużika. Qatt ma ħa ħlas għal din il-ħidma. Barra minn hekk offra li juża l-bini ta' l-istabbiliment Nani biex minnu jixxandru fuq ir-Rediffusion kunċerti b'talent lokali. Dawn il-kunċerti, li kienu jitħabbru b'avviż li kien jitpoġġa faċċata tal-Każin Malti fil- Belt, ġew inawgurati mill-Gvernatur Sir Charles Bonham-Carter f'Settembru 1936. Is-Surmast Nani għalhekk kien responsabbli għall-ewwel xandiriet diretti fuq ir-Rediffusion li kien l-uniku mezz ta' xandir f'pajjiżna f'dak iż-żmien. Kien ukoll l-ewwel direttur ġenerali ta' l-istazzjon. Bħal dejjem kien joffri s-servizzi tiegħu kollha bla ħlas. Barra minn hekk kien introduċa sensiela ta' kunċerti u orkestrali fl-Auberge d'Aragon. Mużiċisti Każin Banda San Filep Ħidma Mużikali anke barra minn Pajj jjiżna Is-Surmast Nani, li kien magħruf sew bħala ETK direttur ta' l-orkestra, mexxa ħafna kunċerti barra minn pajjiżna. Huwa dderieġa fost l-oħrajn l-Orkestra Sinfonika tal-B.B.C. u l-Orkestra Auditorio Torino tar- RAI. Ħa sehem ukoll f'festivals prestiġġjużi bħal dak ta' Bolzano. F'pajjiżna waqqaf l-Orkestra Sinfonika ta' Malta, kien ukoll /ecturer tal-mużika mal-British Council, u maestro di cappella ta' għadd ta' knejjes. Bħala direttur Paul irċieva tifħir kbir anke mir-Reġina Eliżabetta ta' l-Ingilterra li fl-1951 kienet għadha Prinċipessa. L-apprezzament tagħha wasal għal kunċert li kien idderieġa fit-Teatru Manoel fil-11 ta' Jannar 1951. Kompożitur ta' Prestiġju Maestro Nani kien ukoll kompożitur ta' prestiġju. Fost il-ħafna kompożizzjonijiet tiegħu nsibu The Malta War Svmphonv li tinkludi fiha l-innu Malta Invicta. Dan kien intenzjonat mill-kompożitur bħala l-Innu Nazzjonali Malti, iżda billi fl-istess żmien ġie introdott l-innu li nafu llum, Malta Invicta ġie inkorporat fis-Sinfonia. Paul Nani kien idderieġa l-Malta War Svmphonv meta ġiet esegwita għall-ewwel darba fis-26 ta' Ġunju, 1944. Kiteb ukoll għadd ta' xogħlijiet oħra fosthom Magnificat li ttella' f'Santa Maria Maggiore f'Ruma mill-istess kompożitur. Iżda Mro. Paul Nani għandu jingħata wkoll il-ġieħ li kien hu li għamel l-orkestrazzjoni ta' l-Innu Malti li l-melodija tiegħu nkitbet minn Robert Samut fuq versi tal-Poeta Nazzjonali Żebbuġi Mons. Dun Karm Psaila. Dan għamlu fl-1936 wara li kien ġie avviċinat minn Dr. Albert Laferla. Barra minn hekk kien hu li għal ħames snin sħaħ ippromwova din il-kompożizzjoni li fl-aħħar ġiet aċċettata bħala l-Innu Nazzjonali. Jingħata Rikonoxximent Paul Nani, li ddedika ħajtu biex iġib 'il quddiem il-mużika u t-talent f' Malta nħatar Surmast Emeritus tal- Kolleġġjata ta' San Pawl Nawfragu li tinsab fil-Belt Valletta. Ingħata wkoll midalja tad-deheb mis-Soċjetà ta' l-Arti, Manifattura u Kummerċ għas-sehem sħiħ li ta fil-qasam tat- tagħlim tal-mużika, u fl-istess sena, jiġifieri fl-1983, ingħata Decree of Affiliation to the Carmelite Order unur li f'700 sena ta' Ordni Karmelitana ngħata biss lil seba' persuni mid-dinja kollha. Maestro Paul Nani ħalla dan il-wied tad-dmugħ fis-6 ta' Għaxar snin wara, il-Posta ta' Malta ħarġet (Walts-1960) timbru postali biex tfakkar l-anniversarju tal-mewt tiegħu. Paolo Nani mar-Reġina Eliżabetta Nirringrazzja lis-Sinjura Jovce Guillaumier tat-tagħrif li ta' l-Ingilterra tatni. Nagħti l-festa t-tajba lil kulħadd.